ཡང་རྟོགས་ལྡན་གང་གི་མཆེད་གྲོགས་དམ་པ་ཁྱུང་དཀར་བོན་པོ་ལྕགས་བྱམས་ཞེས་རྒྱུན་དུ་བསྙེན་སྒྲུབ་མཛད་ནས་སྒྲུབ་རྟགས་བསམ་གྱིས་མི་ཁྱབ་པ་བྱུང་ནས་སྲུང་མ་བྲན་བཞིན་བཀོལ་ནུས་པ་ཞིག་བྱོན།བླ་མའི་སྐུ་དགྲ་དང་བསྟན་པ་ལ་སྡང་སེམས་འཆང་བའི་བསམ་སྦྱོར་ངན་པ་ཅན་འགའ་ཞིག་མངོན་སྤྱོད་དྲག་པོའི་དམིགས་པས་གཟིར་ཏེ་ཚར་བཅད་པ་ཡོད།བླ་མ་ཆོས་རྗེ་རིན་པོ་ཆེའི་སློབ་རྒྱུད་ཡིན་པས།བཙན་གྱི་ཐ་རམ་དང་།མ་མོ་བསྟན་པའི་ལྕགས་རི་སོགས་བྱང་ཆུབ་པས་ལག་ལེན་ཏུ་ཐེབས།དེ་ཡང་རང་དོན་ཕྲན་བུ་ལ་དམིགས་ནས་སྤུ་གྲི་སོ་འདས་ཀྱི་ཉེས་ལྟུང་འབྱུང་བ་ལྟ་བུ་མ་ཡིན་པར།བསྟན་འགྲོའི་དོན་ལ་དགོས་གལ་ཆེ་བ་ཕན་ཡོན་དང་བསོད་ནམས་གང་ཆེ་ལ་དམིགས་ནས་བསྟན་པའི་ལས་དོན་ཁོ་ནར་འབད་དེ་སྒྲུབ་པ་ཉམས་ལེན་གྱི་ངང་ནས་སྐུ་ཚེ་མཐར་ཕྱིན་ཏེ་འདས་སོ།།